ถามต่อจากคำถามที่แล้วนะคะ ที่คุณบอกเป็นเลือดประจำเดือนหลังฉีดยาคุมปกติ คือหนูฉีดยาคุมไปวันที่ 20ตุลาค่ะ เลือดออกกระปริบกระปรอยวันที่6-8พฤศจิ เป็นสีน้ำตาล วันที่12-13พฤศจิ มีเพศสัมพันธ์แบบไม่ใส่ถุงยาง หลั่งนอก แบบนี้ยาคุมที่ฉีดไปยังมีประสิทธิภาพใช่ไหมคะ เพราะเคยอ่านเจอที่คุณเคยตอบในคำถามอื่นๆค่ะถ้ามีเลือดออกก่อนไปฉีดยารอบที่2โอกาสตั้งครรภ์ก็จะเยอะ ก็เลยสับสนนิดหน่อยค่ะ
สวัสดีค่ะ การมีเลือดออกผิดปกติทางช่องคลอดนั้นเป็นภาวะที่พบได้จากผลข้างเคียงของการใช้ยาฉีดคุมกำเนิดนั้นการมีอาการนี้ไม่ได้แปลว่ายาจะได้ผลหรือไม่ได้ผล หากได้กลับไปฉีดยาตรงตามแพทย์นัด ก็มีโอกาสตั้งครรภ์ได้น้อยมากๆค่ะ เลือดที่ออกมานั้นน่าจะเป็นผลข้างเคียงจากยามากกว่าและไม่ได้บ่งบอกถึงโอกาสตั้งครรภ์หรือไม่ตั้งครรภ์ค่ะ แต่หากยังมีเลือดออกต่อเนื่อง เกิน 7 วันขึ้นไป ควรไปพบแพทย์เพื่อตรวจหาสาเหตุอื่นๆเช่นการติดเชื้อหรือมีเนื้องอกในอวัยวะสืบพันธุ์เพศหญิงต่อไป